**A home where your heart is – különleges épületek, ideális otthonok**

**Digitális pedagógiai módszertannal támogatott óra-/foglalkozásterv**

**(2 × 45 perc)**

Szerző:

**Kasné Havas Erika**

Módszertani lektor:

Jánossy Zsolt

Nyelvi lektor:

Földeáki Andrea

óra-/foglalkozásterv

|  |
| --- |
| Tantárgy(ak) |
| A kerettantervek kiadásának és jóváhagyásának rendjéről szóló 51/2012. (XII. 21.) számú EMMI-rendelet 3. melléklete ([Kerettanterv a gimnáziumok 9–12. évfolyama számára](https://kerettanterv.oh.gov.hu/03_melleklet_9-12/index_4_gimn.html)) alapján:  [I. idegen nyelv](https://kerettanterv.oh.gov.hu/03_melleklet_9-12/3.2.02.1_idnyelv_9-12_g_u.docx)  [II. idegen nyelv](https://kerettanterv.oh.gov.hu/03_melleklet_9-12/3.2.03.1_masodik_idnyelv_9-12.doc)  [Emelt idegen nyelv](https://kerettanterv.oh.gov.hu/03_melleklet_9-12/3.3.1_idnyelv_emelt_9-12_u.docx)  [Két tanítási nyelvű középiskola célnyelv](https://kerettanterv.oh.gov.hu/kettannyelv/celnyelv_2.doc) |
| Az óra/foglalkozás cél- és feladatrendszere |
| Fejlesztendő attitűdök, készségek, képességek |
| idegen nyelvi készségek (elsősorban a hallott szöveg értése és szövegalkotás), kifejezőkészség és érvelés, digitális kompetencia, felelősségvállalás, vitakészség, problémamegoldás, hiteles információ gyűjtése, a lényeges és lényegtelen megkülönböztetése |
| Elsajátítandó ismeretek |
| lakóhely és épületek leírásával, a vélemény nyilvánításával, helyleírással, meggyőzéssel és együttműködéssel kapcsolatos nyelvi formák és szókincs bővítése |
| Elérendő fejlesztési szint, tudásszint |
| az idegen nyelvi készségek széles körben (elsősorban a halott szöveg értése és szövegalkotás) történő fejlesztése a B1–B2 szint között |
| Az órához/foglalkozáshoz szükséges anyagok és eszközök |
| Technológia – hardver |
| tanári számítógép, hangszóró, projektor (tanár), vetítővászon vagy interaktív tábla/panel; tablet/okostelefon/laptop – ideális esetben tanulónként, de legalább páronként egy –, internetelérés |
| Technológia – szoftver |
| [Moviemaker](https://www.videowinsoft.com/videowin-movie-maker.html?gclid=Cj0KCQjwgo_5BRDuARIsADDEntQSKr6BcGtSVp5PwacUMkyRwv6JaSlWXnw4tkGzPImnggWajzLQMW4aAu0aEALw_wcB) (vagy más videóvágó szoftver) a videó megvágásához, médialejátszó, Office (Word, PowerPoint), böngészőszoftver |
| A megvalósítás során használt online tartalmak, források linkjei |
| [Google Classroom](https://classroom.google.com/h)  [Google Drive](https://www.google.hu/drive/apps.html)  [Mentimeter](http://www.mentimeter.com/)  [Redmenta](http://www.redmenta.hu/)  [tricider](http://www.tricider.com/)  A hallott szöveg értése feladathoz az eredeti videó itt érhető el: [10 Strangest Buildings In The World](https://www.youtube.com/watch?v=hw-_SlW_SBE&feature=iv&src_vid=QTMhCsahj2k&annotation_id=annotation_4110840989) – a videót moviemakerrel szerkesztettem |
| Nyomtatott források és eszközök |
| tanulói füzet, csomagolópapír, írószer, vastag filc, Blu Tack, kréta, tábla |

1. óra vázlata

| Időkeret | Tevékenység leírása | Tevékenység célja | Munkaformák/ módszerek | Eszközök, segédanyagok, mellékletek |
| --- | --- | --- | --- | --- |
| 3 perc | Az eszközök kiosztása, tanári számítógép, projektor, hangszóró bekapcsolása, vetítő vászon leengedése | Az óra során több alkalommal is használnak a tanulók elektronikus eszközöket. Fontos, hogy az eszközök kiosztása ne zavarja meg az átmenetet az egyik feladatból a másikba. A tevékenység előkészíti az órai munkát. | A tanulók tanári irányítás mellett végzik el a feladatot.  Az eszközökkel már magabiztosan bánó csoportok esetében a feladatok egy része átadható a tanulóknak. Itt is fontos a tanári odafigyelés! | tabletek, mobiltelefonok, tanári számítógép, hangszóró, projektor, vetítővászon  *Megjegyzés:* az eszközök kiosztása történhet párhuzamosan az óra céljának ismertetésével. |
| 4 perc | **Az óra céljának ismertetése** – ideális lakhelyek, különleges otthonok: Mit gondoltok, kinek az otthonai lehetnek ezek?  A tevékenységek rövid áttekintése. | a tanulók tájékoztatása, ráhangolódás, motiváció megteremtése | frontális – tanári előadás, szükség esetén párbeszéd a tanulókkal | szemléltetés: projektor és vászon, interaktív tábla/panel, esetleg tábla, kréta  híres emberek otthonai (fotók diákon, esetleg fényképeken), [Where do celebs live?](https://drive.google.com/file/d/10BKVnTxjAREhX8tLQN3eC43VjXiN3qek/view?usp=sharing) (ppt) |
| 6 perc | **A korábban tanult szavak felidézése szövegkörnyezetben**  Az előző órákon a lakóhellyel kapcsolatos alapszókincset sajátították el a tanulók (ld. New English File Intermediate File 4). A tanulók az eddig megtanult szavak felhasználásával közösen dolgoznak a gondolattérképen. | előzetes ismeretek felidézése, a Quizlet-feladat előkészítése  A feladat fejleszti a kreativitást (saját szempontok hozzáadása), az együttműködést (közösen kell a feladatot megoldani) és a tanultak elmélyítését. | gondolattérkép, 3-4 fős csoportok (a csoportok az egymáshoz közel ülő diákokból alakulnak) | A [gondolattérkép](https://www.mindomo.com/hu/mindmap/houses-flats-the-place-where-we-live-29511826adbf41ae87ce681999a5b7d0) feladatként megosztható, így az közösen szerkeszthető. |
| 7 perc | **Az átismételt és a továbbiakban szükséges szókincs játékos számonkérése**  A tanulók eszközeiken bejelentkeznek a Quizlet Live felületére. A megadott PIN-kód segítségével hozzáférnek a játékhoz. A bejelentkezés után a rendszer automatikusan csapatokat generál. Az egyes csapatok tagjai eszközeikkel egymás közelében helyezkednek el, mivel a feladat megoldása együttműködésen alapul. A második játék előtt új csapatok generálódnak, a tanulók ismét megkeresik társaikat, akikkel a játék során együtt kell működniük. | ellenőrzés, a későbbi feladatok megoldásához szükséges szókincs átismétlése, illetve előkészítése, a digitális kompetencia fejlesztése | 4 fős csoportok, a csoportokat a rendszer állítja össze, 2 játék | a megtanult szavak: [NEF – Intermediate File 4 houses](https://quizlet.com/124183979/nef-intermediate-file-4-houses-flash-cards/)  A játékot Quizlet Live-on játsszuk [itt](https://quizlet.com/124183979/live).  Mindkét játék első helyezettjei +-t kapnak. |
| 6 perc | **Ötletelés – ideális otthonok**  A tanulók a kivetítőn látják ismét a Mentimeter használatához szükséges kódot. Feladatuk, hogy a témához kapcsolódóan nagyon rövid idő alatt válaszokat adjanak. Az ’ötletelés’ idejére a tanár a válaszokat nem mutatja, csak amikor minden páros elküldte a kért szavakat, kifejezéseket. Az eredmény egy szófelhő lesz, melynek elemeit meg lehet vitatni, akár tanári kérdések alapján. | a következő téma felvezetése, ötletek összegyűjtése, majd a válaszok rövid megvitatása, a digitális kompetencia fejlesztése | pármunka – tetszőlegesen választható párokkal  frontális munka – az eredmény megvitatása (egyetértés, egyet nem értés kifejezése) | [Mentimeter-ötletelés](https://www.mentimeter.com/s/424c5f63e9112284b89f1b02fe1a992d/00dcffc5e838)  Fontos, hogy a válaszadásra nagyon kevés időt kapjanak, alakuljon ki igazi „ötletroham”. |
| 15 perc  (a videó hossza 2:43) | Vannak emberek, akik **különleges épületeket** választanak maguknak. A feladat ezek közül mutat be néhányat.  A hallott szöveg értésének gyakorlása (+ ellenőrzése videóval)  **a) nehezebb feladat:** A szöveget először kétszer meghallgatjuk képek nélkül. Eközben kell a tesztet kitölteni. A megoldásokat a videó megtekintésével ellenőrizzük.  **b) könnyebb feladat:** A szöveget a tableten mindenki egyénileg elolvassa és kitalálja, milyen szavak hiányozhatnak. 2-3 fős csoportban összehasonlítják a válaszokat.  Ezután következik a szöveg meghallgatása videó nélkül, majd másodszori meghallgatása a videóval.  **Perszonalizáció:** melyik épületet választanád? Melyik tetszik legjobban? Miért?  Tanári kérdésre tanulói válaszok. | hallott szöveg értésének gyakorlása és fejlesztése, érdekes épületekkel való ismerkedés, a hallott szöveg értéséhez kapcsolódó feladat megoldása – odafigyelés a részletekre, a digitális kompetencia fejlesztése | a) egyéni munka  A megoldás végén a Redmenta is ellenőriz, de a videó megtekintésével is ellenőrizhetők a válaszok frontálisan.  b) egyéni munka, majd a megjósolt válaszok összevetése kis csoportokban (a csoportok alakítása véletlenszerű)  perszonalizáció – tanári kérdésre tanulói válasz, néhány tanuló megkérdezésével | tanári gép, kivetítő, tablet/okostelefonok  film: [Strangest buildings](https://drive.google.com/file/d/1ud2viwyNzrdwzjGUWBu5ZVH755X4ioOF/view?usp=sharing)    szövegértési feladat (haladóbb csoportok számára): [Strange building listening](https://www.redmenta.com/?sheet&ks_id=1279818073)  A B1-szinthez közeli tanulók egy könnyebb feladaton dolgoznak, ők előre megadott szavak sorrendjét állapítják meg. Feladat: [Strange buildings\_B1](https://www.redmenta.com/?sheet&ks_id=1305291720&ref=edit_comp)  A két különböző feladathoz a tanári instrukciók is eltérőek (ld. tevékenység leírása).  A legjobb eredményeket elérő tanulók +-t kapnak. |
| 4 perc | **Az óra lezárása, házi feladat kiosztása**  Házi feladat:  Szavak további tanulása  Álmaid otthona – gyűjts a füzetedbe kulcsszavakat az alábbi címszavakhoz: elhelyezkedés, szomszédok, elérhető szolgáltatások, színek, stílusok, berendezés, méret + további saját ötletek.  Oszd meg ötleteidet a Linoiton! | az átmenet biztosítása az egyik órából a másikba, a következő óra előkészítése, a már elsajátított ismeretanyag rögzítése, elmélyítése és gyakorlás, a digitális kompetencia fejlesztése | otthoni munka, egyéni feladat tanári instrukció alapján | Az ötletek megosztásának helye: [itt](http://linoit.com/users/era68/canvases/My%20dream%20home). |

2. óra vázlata

| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| --- | --- | --- | --- | --- |
| 5 perc | **Mi történt az előző órán?**  Az előző órán használt anyagokból egy összeállítás bemutatása.  Mi mindenre emlékeztek? | ráhangolódás, az előző órán történtek összefoglalása, motiváció megteremtése  A feladat elsősorban kedvcsináló, az előző órán történtek felidézése a cél. | egyéni munka tanulói telefonokkal | tanári számítógép, kivetítő, tanulói telefonok/tabletek  ráhangoló feladat: [Ice-breaking – Your home where your heart is](https://create.kahoot.it/share/ice-breaking-your-home-where-your-heart-is/07134666-d75e-4397-8e21-51ff338c6ff5). |
| 3+3 perc | **Online vita, érvelés**  A Tricider felületén a témához kapcsolódó állítások olvashatók. A tanulók a felülethez csatlakozva kifejezik véleményüket: egyetértenek-e vagy sem az állítással, illetve döntésüket meg is indokolhatják. A válaszadás lehet anonim, de regisztrációval a név megjeleníthető.  Páronként minimum két állításra reagálni kell. | a kritikai gondolkodás elősegítése, a véleménynyilvánítás, az érvelés gyakorlása, a digitális kompetencia fejlesztése | pármunka – egymás mellett ülő tanulók dolgoznak együtt, majd a kapott válaszokat a csoport közösen röviden megvitatja | tanári számítógép, kivetítő, páronként egy telefon/tablet,  feladat: [A home where your heart is...](http://www.tricider.com/brainstorming/2h6jXCHvkLR). |
| 5 perc | **A házi feladat ellenőrzése, egyeztetés** | a következő feladat felvezetése, motiváció, a digitális kompetencia fejlesztése | frontális munka: vélemények, válaszok összevetése | a Linoit felületének kivetítéséhez: tanári számítógép, kivetítő  [My dream home](http://linoit.com/users/era68/canvases/My%20dream%20home) |
| 12+6+3 perc | **Az ideális lakóhely megtervezése és rövid beszámoló készítése, közös értékelés**  Az elkészült munkákat a csoportok egyenként mutatják be. Szükség szerint a többi csoport tagjai kérdéseket tesznek fel a tervezett épülettel kapcsolatban a csoport tagjainak.  Szavazás Mentimeter segítségével (saját csoportra nem lehet szavazni)  Összetettebb értékelés esetén minden tanuló két szavazattal rendelkezik: egy szavazat az ötletre, egy a megvalósításra/előadásra. | Rövid idő áll rendelkezésre a problémamegoldó feladatra, a csoport tagjainak ezért nagyon együtt kell működniük. A cél egy közösen megálmodott épület lerajzolása, a legfontosabb elemek összegyűjtése és a többi csoport számára egy rövid összefoglaló összeállítása.  Az önértékelés és a kortárs-értékelés a személyiségfejlődést és a kritikus gondolkodást is szolgálja, emellett cél a digitális kompetencia fejlesztése. | négyfős csoportok – kiválasztása csoportkártyákkal vagy sorsolással | csomagolópapír, színes filc, tábla, BlueTack  A csoportalakításhoz az alábbi csoportkártyákat használtam: [Group cards](https://drive.google.com/file/d/19hveQ-v7EYcrMBnONSRZ74jRbZ1Q5z4c/view?usp=sharing).  A munkához felhasználhatók a korábbi feladatok, pl. a hallott szöveg értése, illetve a Mentimeter, Tricider felületeken adott válaszok.  *Értékelés:* szavazással (a legtöbb szavazatot elérő csoport tagjai ++-t, a második helyezett +-t kap).  feladat: [Problem solving](https://drive.google.com/file/d/1OXLGDKkkLIlwGVFBXMcaL4Y5L-RwXx4z/view?usp=sharing)    A legjobb munka kiválasztásához a szavazás itt érhető el: [Vote for the best project](https://www.mentimeter.com/s/0fbaf892209fb4165698915f9cdf9836/acdd4bc37806). |
| 5+1 perc | **Kilépőkártya**  A folyamat egyik legfontosabb része a visszacsatolás. Mit tanultál az elmúlt órák során? Mi volt a legérdekesebb? Mi az, amiben esetleg jobb szeretnél lenni? Hogyan értékeled a saját és társaid munkáját? | azonnali visszajelzés (memóriajátékként is alkalmazható), értékelés és önértékelés, a digitális kompetencia fejlesztése | egyéni munka, majd az eredményeket közösen tekintjük át | tanári számítógép, kivetítő, tablet/okostelefon  Mentimeter: [What do you think you should be better at?](https://www.mentimeter.com/s/8656cf7b8e8f4368ed226bf1952e2302/50389ba88307)  A beküldött válaszok feladóit nem lehet beazonosítani, ezért biztosan őszinte válaszokat fogunk kapni. |
| 2 perc | **Házi feladat a következő órára**  Fogalmazás írása a következő címmel: The place where I want to live in the future (A hely, ahol a jövőben lakni szeretnék). | az órán tanultak kiegészítése a korábban tanultakkal, íráskészség fejlesztése, gyakorlás | egyéni munka | otthoni számítógép  A tanulók a feladatot a Google Classroomon keresztül kapják meg. A megoldott feladatot is oda töltik fel.  *Értékelés:* az érettségi követelményeknek megfelelően egyénileg.  feladat: [The place where I want to live in the future](https://drive.google.com/file/d/1VejgsHddp0HQ91sbFfW7T8lHV874PQd6/view?usp=sharing) |

**Megjegyzés:** A következő óra témája a rendszerezés, számonkérés. Az óra első néhány percében az előző órákon tanultak áttekintése, majd írásbeli számonkérés lesz a feladat (szókincs + a témához kapcsolódó érettségi típusú feladatok: olvasott szöveg értése; hallott szöveg értése; íráskészséget ellenőrző, rövid feladat).

Az írásbeli számonkérés során a differenciálás eszközét alkalmazom. Adott idő alatt sorban kell a feladatokat megoldani, ki meddig jut el…, az órákon szerzett +-ok, osztályzatra válthatók (5 db + ér egy jeles osztályzatot).

mellékletek

Az óratervben szerepelnek az órán felhasznált segédanyagokra, online tartalmakra mutató linkek. Az alábbiakban néhány szemléltető képet mellékelek:











